Document ID: 32004D0117

32004D0117
L 036/20
JURNALUL OFÍCIAL AL UNIUNII EUROPENE
DECIZIA COMISIEI
din 19 ianuarie 2004
de modificare a Deciziilor 92/260/CEE, 93/197/CEE și 97/10/CE privind admiterea temporară și importurile în Uniunea Europeană de cai înregistrați din Africa de Sud
[notificată cu numărul C(2004) 50]
(Text cu relevanță pentru SEE)
(2004/117/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/426/CEE a Consiliului din 26 iunie 1990 privind condițiile de inspecție veterinară care reglementează circulația și importul de ecvidee din țări terțe (1), în special articolul 12 alineatul (2), articolul 13 alineatul (2), articolele 14, 15, 16 și articolul 19 litera (i),
întrucât:
(1)
Decizia 92/260/CEE a Comisiei (2) stabilește condițiile de sănătate animală și certificarea veterinară pentru admiterea temporară a cailor înregistrați.
(2)
Decizia 93/197/CEE a Comisiei (3) stabilește condițiile de sănătate animală și certificarea veterinară la importul de ecvidee înregistrate și de ecvidee pentru reproducție și producție.
(3)
Anexa I la Decizia 97/10/CE a Comisiei din 12 decembrie 1996 de modificare a Deciziei 79/542/CEE a Consiliului și a Deciziilor 92/160/CEE, 92/260/CEE și 93/197/CEE ale Comisiei privind admiterea temporară și importurile în Comunitate de cai înregistrați din Africa de Sud (4) prevede garanții suplimentare care se aplică regionalizării Africii de Sud pentru importurile de cai înregistrați în Comunitatea Europeană.
(4)
Garanțiile suplimentare menționate interzic utilizarea vaccinului împotriva pestei cabaline africane în cadrul zonei indemne a bolii. Prin urmare, statutul vaccinării pentru caii înregistrați care au rezidat în zona indemnă de boală mai mult de 24 de luni nu se mai poate certifica în actualele condiții de import.
(5)
De asemenea, este necesar ca transportul cailor înregistrați către zona indemnă de boală să facă obiectul unei autorizații în cazul în care acești cai nu au fost vaccinați sau în cazul în care, din motive de ordin veterinar, această vaccinare nu s-a efectuat în conformitate cu toate instrucțiunile fabricantului.
(6)
Este necesar să se adapteze garanțiile suplimentare care se aplică regionalizării Africii de Sud în ceea ce privește importurile în Comunitate de cai înregistrați, ținând seama de situația sănătății animale din această țară, și să se reflecte aceste modificări în condițiile de sănătate animală și de certificare sanitar-veterinară aplicabile acestor importuri.
(7)
Este necesar să se modifice în consecință Deciziile 92/260/CEE, 93/197/CEE și 97/10/CE.
(8)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
În anexa II la Decizia 92/260/CEE, modelul F de certificat de sănătate animală se înlocuiește cu textul din anexa I la prezenta decizie.
Articolul 2
În anexa II la Decizia 93/197/CEE, modelul F de certificat de sănătate animală se înlocuiește cu textul din anexa II la prezenta decizie.
Articolul 3
Anexa I la Decizia 97/10/CE se modifică în conformitate cu anexa III la prezenta decizie.
Articolul 4
Prezenta decizie se adresează statelor membre.
Adoptată la Bruxelles, 19 ianuarie 2004.

Labels: 0
3
18
6